**OBRAZLOŽENJE ZA**

**NACRT STRATEŠKOG OKVIRA RAZVOJA**

**MENTALNOG ZDRAVLJA 2022. – 2030.**

Donošenje Strateškog okvira razvoja mentalnog zdravlja 2022. – 2030. je u skladu s već donesenim komplementarnim strategijama na drugim područjima, posebice na području zaštite zdravlja, sa svrhom uspostave dugoročnih ciljeva za unaprjeđenje postojećih i razvoja novih modela zaštite mentalnog zdravlja kako bi se smanjila pojava mentalnih poremećaja i invalidnosti povezanih s njima te kako bi se ujedno povećala dostupnost skrbi na cijelom teritoriju Hrvatske. Temelji kvalitetne skrbi su podizanje svijesti o problemima mentalnog zdravlja, pravodobno otkrivanje mentalnih poremećaja te odgovarajuće liječenje i rehabilitacija.